tomron87/hebrew-wikipedia-sentences-corpus huggingface dataset:
"שלוש מחברות" (2019), מאת סיון אופירי.
שלושה דורות של נשים במשפחה אחת.
מאמצע שנות התשעים, החלו להתפרסם ספרים המיועדים לידי גן וכיתות א'-ג' המתעסקים בשואה.
ספרים אלה לרוב נכתבו על-ידי בני הדור השני לשואה, ובהם מופיעים הנכדים כמדובבים או מאזינים וכילדיהם של בני הדור השני לשואה.
הסיפורים של בני הדור השני אינם מספרים את סיפור השואה, אלא מדברים על היחסים הבין-דוריים מלאי הסתירות והמורכבים בין הוריהם, ניצולי השואה, לבין ילדיהם כותבי הסיפור.
בעשור האחרון, הסיפורים מסופרים על-ידי הסבים המשתפים את נכדיהם בחוויותיהם בתקופת השואה.
ההורים, בני הדור השני, נעדרים מהשיח וייתכן שסיטואציה זו מקלה על ניצולי השואה לפתוח את ליבם, ולנכדים להקשיב להם באהבה ואף לדובבם.
הדור השלישי החף מקשר ההדחקה של השואה שמאפיין את בני הדור השני, הוא הדור שיכול להתיר את הקשר.
לפי מאמרה של יעל דר בספרי הילדים המיועדים לדור השלישי, קיים דובר חדש במרכז – הסב הניצול, המספר בגוף ראשון ולב פתוח על אירועי השואה כאשר הוא היה ילד.
תפקיד הילד בסיפור, שלעיתים שומע את הסיפור של סבו לראשונה, היא לדובב את הסב ולשאול שאלות ובנוסף, להעביר את זיכרון השואה לדורות הבאים
"המגרה השלישית של סבא" (2003), מאת ג'ודי טל-קופלמן.
ילד סקרן שפותח את המגירה השלישית הנעולה בארון של סבא ומוצא בה חפצים שאינו מבין את פשרם.
"הסיפור של סבתא ילדה" (2004), מאת סוזנה ודפנה רווה.
אם ובתה שכתבו ספר המספר לילדיה של דפנה את סיפורה של סבתה סוזנה בשואה.
"הילדה המסתורית של סבא" (2005), מאת מלכה אדלר.
סיפור חייו המסופר על-ידי סבא יצחק לנכדו איתי.
מומלץ לילדים בני 6 ומעלה.
סבתא הסורגת את החיים שלה באמצעות מסרגות וצמר: בית, מיטה, ילדים ונכדים ועוד.
כאשר המקום בו חיה לא אווה לקבלה היא את חייה פרמה והלכה למקום אחר.
הסיפור כמשל לחיי היהודים באירופה.
"סבתא מדוע יש לך מספר על היד" (1997), מאת סוזן וייס.
ציפי וסבתה יושבות על המרפסת, מעיזה ציפי ושואלת: סבתא, מדוע יש לך מספר על היד?".
סבתא של ציפי מספרת את סיפור חייה בכפר קטן בצ'כוסלובקיה, פלישת הנאצים, הטלאי הצהוב, מחנות הריכוז עד השחרור, חיפוש משפחתה והעלייה לארץ ישראל.
מומלץ לבני 7–9. הוצאת כנרת.
רות מזרחי נכדתו של מאיר כהן (פפה) מספרת את סיפורו של סבא.
סיפורו של לולק, סיפור ילדותו של הרב ישראל לאו, בו נתקל במקרה הלל בן השתים עשרה המכונה לולק.
"סיפור אהבה קפריסאי" (1999), מאת עמלה עינת.
יובל צריך להכין עבודה על מחנות המעפילים בקפריסין.
הוא מגלה שסבא לו רוביק הוא האיש שארגן את העלייה הבלתי לגאלית לישראל.
כתיבתה של העבודה מפגישה את יובל עם פליטים ממלחמת העולם השנייה.
סיפורים שרהב כתבה לנכדתה על הילדים בגיטו וילנה.
הספר זכה בפרס זאב לספרות ילדים ונוער בשנת 1995. הוצאת מורשת.
"המחבוא" (2014), מאת ליזנו דוויה סלסדו.
זיכרון שמסופר על-ידי סבתא לנכדתה, המתאר את קורותיהם של אלפי ילדים יהודים-צרפתים תחת משטר וישי.
שרשרת זהב עם עדיליון בצורת לב שעדי מקבלת מסבתה בגיל 8 צופנת בתוכה סיפור הקשור לשואה ומבוסס על סיפור אמיתי.
"סבתא, ספרי לי על השואה", 2022, מאת דורון בראונשטיין.
סבתא מספרת לנכדתה על אודות חייה וחיי משפחתה בגטו ובאושוויץ.
דור שפירא (נולד ב-1976) הוא דיפלומט ישראלי, המכהן כשגריר ישראל בפורטוגל החל מאוגוסט 2021.
בצבא שירת כקצין ביחידה קרבית מובחרת, והשתחרר בדרגת רס"ן.
דובר את השפות עברית ואנגלית.
שפירא סיים תואר ראשון בהצטיינות בדיפלומטיה וממשל מהמרכז הבינתחומי הרצליה, ובעל תואר שני במנהל עסקים, מאוניברסיטת בר-אילן.
בשנת 2006, עם סיום התואר השני, הצטרף למשרד החוץ, וסיים קורס צוערים.
שפירא נשוי לרויטל ולהם ארבעה ילדים.
ב-2007 מונה לדובר ויועץ מדיני בשגרירות ישראל באוסטרליה, ניו זילנד והאיים הפסיפיים, ולאחר מכן, בשנים 2010–2013 שימש כיועץ מדיני למנכ"ל משרד החוץ.
בשנת 2013, יצא שפירא לשליחות בוושינגטון די.
כציר-יועץ לענייני קונגרס בשגרירות ישראל ובמסגרת תפקידו היה הממונה על הפעילות להשגת תקציב הסיוע הביטחוני (בין היתר, פרויקט כיפת ברזל) עבור מדינת ישראל.
בנוסף היה אחראי על הקשר הישיר הרשמי של מדינת ישראל עם הקונגרס האמריקאי ועל קידום אינטרסים של מדינת ישראל בזירה הביטחונית והבינלאומית.
בשנים 2017–2021 שימש כמנהל מחלקת תיאום בלשכת מנכ"ל משרד החוץ.
הוא היה אחראי בין היתר על הקשר עם מדינות איתן אין לישראל קשרים דיפלומטיים, קשרים שהובילו להשתתפות ישראל באקספו 2020 ולחתימת הסכמי אברהם.
באוגוסט 2021 החל את תפקידו כשגריר ישראל בפורטוגל והחליף את רפאל גמזו.
במאי 2023 הוביל יחד עם צוות השגרירות ואגודת הידידות הפלמנטרית ישראל–פורטוגל הצבעה בפרלמנט לתמוך בישראל ברוב קולות, לכבוד יום העצמאות ה-75 של מדינת ישראל, בפעם הראשונה בהיסטוריה של היחסים בין המדינות.
הפרלמנט הפורטוגלי קיבל את ההצעה ברוב קולות של 215 חברי פרלמנט מתוך 230 שנכחו בהצבעה.
ההצעה התייחסה גם להרחבת השלום במזרח התיכון וקריאה לפתרון הסכסוך הישראלי–פלסטיני, ותמכה בחיזוק היחסים בין ישראל ופורטוגל ובקידום שיתופי פעולה בין המדינות בכלכלה, בתרבות ובחברה.
בינואר 2023 שגרירות ישראל בפורטוגל בהובלתו של שפירא, קיימו אירוע לציון יום הזיכרון הבין-לאומי לשואה בו הופיעה גם השחקנית חני נחמיאס במופע מקורי יחד עם שותפה המוזיקלי אייל חביב, בנוכחות נשיא פורטוגל מרסלו רבלו דה סוזה, שר החוץ ושר החינוך הפורטוגלים, חברי פרלמנט ודיפלומטים.
זו היא הפעם הראשונה בה שגרירות ישראל ושגרירות גרמניה בליסבון משתפות פעולה בקיום אירוע לזכר קורבנות השואה.
בנוסף, עירית ליסבון והקהילה היהודית בפורטוגל לקחו גם חלק בארגון האירוע.
דור דוד תורג'מן (נולד ב-24 באוקטובר 2003) הוא כדורגלן ישראלי המשחק בעמדות החלוץ והקיצוני בניו אינגלנד רבולושן מליגת ה-MLS ובנבחרת ישראל.
תורג'מן גדל במחלקת הנוער של מועדון ספורט אשדוד.
בשנת 2018 עבר למחלקת הנוער של מכבי תל אביב.
לקראת עונת 2021/2022 הושאל תורג'מן למשך עונה אחת לבית"ר תל אביב בת ים מהליגה הלאומית.
ב-13 בספטמבר 2021 ערך את הופעת הבכורה שלו במועדון, בהפסד 3-1 לבני יהודה תל אביב במסגרת המחזור השלישי.
ב-1 בנובמבר הבקיע את שער הבכורה שלו במועדון, בהפסד 4–2 למכבי אחי נצרת במסגרת המחזור העשירי בליגה.
בסך הכל ערך 30 הופעות ליגה במהלך תקופת ההשאלה במועדון, בהן הבקיע ארבעה שערים.
ב-1 במרץ 2023 כבש את שער הבכורה שלו במכבי תל אביב, שהיה גם שער הניצחון של קבוצתו בדקה ה-92, בניצחון 2–1 על מכבי פתח תקווה במשחק הגומלין של רבע גמר גביע המדינה בכדורגל 2022/23.
ב-11 ביוני 2023 הודיעה מכבי תל אביב כי תורג'מן חתם בקבוצה ל-3 שנים נוספות עם אופציה לשנה נוספת.
ב-26 בספטמבר 2023 כבש תורג'מן את שער הבכורה שלו בליגת העל, כאשר הבקיע את השער האחרון של קבוצתו בניצחון 5–0 על הפועל תל אביב.
ב-20 באוגוסט 2025 עבר לראשונה לשחק מחוץ לישראל כאשר חתם על חוזה עד לשנת 2028 (עם אופציה לעונה נוספת) בניו אינגלנד רבולושן מליגת ה-MLS.
ב-28 בספטמבר 2025 ערך הופעת בכורה, בה גם כבש ובישל, בניצחון 2-0 על אטלנטה יונייטד.
תורג'מן נכלל ושיחק בסגל נבחרת ישראל עד גיל 19 לאליפות אירופה לנבחרות עד גיל 19 בשנת 2022. הוא שותף בארבעה מתוך חמישה משחקי נבחרת ישראל בטורניר, כולל בהפסד 1–3 לנבחרת אנגליה לאחר הארכה בגמר, בו נכנס כמחליף.
בתום טורניר זה, נבחרת הנוער הישראלית הגיעה עמו למקום ה-2.
תורג'מן כבש את שער הניצחון של נבחרת ישראל עד גיל 20 על ברזיל, במשחק רבע גמר גביע העולם של פיפ"א, במשחק שהסתיים בניצחון 3–2 לטובת ישראל.
בתום טורניר זה, הנבחרת הישראלית הגיעה עמו למקום ה-3.
ב-31 באוגוסט 2023 זומן לראשונה לנבחרת הבוגרת של ישראל לקראת צמד המשחקים מול רומניה ובלארוס במסגרת משחקי מוקדמות יורו 2024. כשבוע וחצי לאחר מכן ב-9 בספטמבר ערך את הופעת הבכורה שלו כשפתח בהרכב ושיחק 62 דקות בתיקו 1-1 מול רומניה.
25 במרץ 2025 כבש את שער הבכורה שלו בנבחרת בהפסד 4-2 על נורווגיה במסגרת משחקי מוקדמות מונדיאל 2026 כשעלה כמחליף.
דור מנשאוף הוא קצין בצה"ל בדרגת אלוף-משנה, מפקד עוצבת חוד החנית.
קודם לכן שימש כמפקד בא"ח צנחנים ומפקד גדוד 890.
דור מנשאוף התגייס לצה"ל בשנת 2007 והתנדב לחטיבת הצנחנים והתקבל לפלחה"ן צנחנים.
בצנחנים עבר מסלול הכשרה כלוחם, קורס מ"כים חי"ר ומשם יצא לקורס קציני חי"ר.
ביולי 2023 מונה למפקד בא"ח צנחנים.
כמפקד הבא"ח אמר החטיבה עושה את מרב המאמצים על מנת לאפשר ללוחמים חרדים להתגייס במסגרת פלוגות ח"ץ.
במסגרת מלחמת חרבות ברזל מנשאוף הוביל בעזה צוות קרב גדודי שהורכב מלוחמי צנחנים באימון מתקדם בבא"ח, לאחר שההכשרות קוצרו והלוחמים צורפו למאמץ המלחמתי.
בשנת 2025 הועלה לדרגת אלוף-משנה ומונה למפקד חטיבה 55 - עוצבת חוד החנית.
דוּרַאק הוא משחק קלפים פופולרי בחבר המדינות לשעבר.
בניגוד למשחקי קלפים אחרים, במשחק זה אין מנצחים אלא רק מפסיד אחד, הנקרא "דוראק".
המשחק מיועד לשניים עד שישה שחקנים, אך מקובל שמשחקים שלושה או ארבעה בלבד.
מטרת המשחק להישאר ללא קלפים בסיומו.
השחקן האחרון שנותר עם קלפים בידו הוא ה"דוראק".
לעיתים רחוקות, אם לשניים או יותר מהשחקנים האחרונים (בהתאם לגרסת המשחק) נגמרים הקלפים באותו המהלך, מוכרז תיקו ללא מפסידים, או לחלופין השחקנים שנותרו מוכרזים כ"דוראק".
הקלפים המשתתפים במשחק הם אלו הנושאים את הדרגות החל מ-6 ועד האס (שנחשב גבוה יותר ממלך), בסך הכל 36 קלפים, בניגוד לחפיסת משחק רגילה, הכוללת 52 קלפים וג'וקרים.
בתחילת המשחק מקבל כל שחקן שישה קלפים, ואת הקלפים שנשארו (הם ה"קופה") מניחים על השולחן עם פניהם מטה.
לאחר מכן שולפים את הקלף הראשון ומניחים אותו מתחת לקופה ובמאונך לה, עם הפנים למעלה, כך שמחצית הקלף מציצה החוצה מתחת לקופה.
הסדרה אליה שייך הקלף ההפוך נקראת קוזיר - כמו שליט, והיא הסדרה החזקה, למשך אותו המשחק בלבד.
במקרה שאחד השחקנים קיבל בחלוקה הראשונית של הקלפים צבע אחד בלבד (לדוגמה, כל ששת קלפיו אדומים) או שיש לו חמישה קלפים עם אותו סוג (לדוגמה, חמישה קלפי לב) הוא יכול להכריז על כך ואז מתבצעת חלוקה מחדש של כל הקלפים - לא כולל הקוזיר.
התור הראשון במשחק הוא בדרך כלל של השחקן שבידו הקוזיר הנמוך ביותר מבין אלו שאינם בקופה, במידה ובקופה קוזר אס ובידו של המתמודד 6 קוזר למתמודד הזכות להחליפם, אך בגרסאות מסוימות מתחיל השחקן שיושב לימינו או לשמאלו (בהתאם לגרסה) של מי שהוכרז כ"דוראק" בסיבוב המשחק הקודם.
כאשר זהות השחקן המתחיל נקבעת על ידי הקוזיר הנמוך ביותר, נהוג שהשחקן מראה את הקלף לשאר השחקנים.
כל שחקן בתורו הוא ה"תוקף" והשחקן הבא אחריו בהתאם לכיוון השעון, הוא ה"מגן".
שחקן יכול להתקיף רק אם הוא לא לקח את הקלפים שאיתם התקיפו אותו (כלומר את התוקף הנוכחי) בתור הקודם.
ואם הוא לקח אז מדלגים על תורו.
בכל תור במשחק מתקיף השחקן התוקף את השחקן המגן על ידי הנחת קלף אחד על השולחן.
השחקן המגן יכול להדוף את ההתקפה על ידי הנחת קלף בדרגה גבוהה יותר מאותה הסדרה, או לחלופין להשתמש בקלף קוזיר.
אם הקלף התוקף הוא קוזיר אז חייב השחקן המגן להניח קוזיר בדרגה גבוהה יותר.
לאחר שהניח השחקן המגן את הקלף, רשאי המתקיף להוסיף קלפי התקפה נוספים - אך רק מהדרגות הקיימות על שולחן המשחק.
במרבית גרסאות המשחק, לאחר ההתקפה הראשונית בכל תור, רשאים גם השחקנים האחרים במשחק (אלו שאינם התוקף או המגן בתור הנוכחי) להתקיף את המגן בקלפים משלהם אשר מחייבים את המגן באותה מידה כמו קלפי התוקף הראשון.
זכות הקדימה בהתקפות ההמשך אינה קבועה אך נקבעת בדרך כלל בהתאם לסדר הישיבה.
בדרך כלל נהוג שההגבלה לכמות הקלפים בהתקפה (תור) מסוימת היא שישה קלפים, או לאחר שהתרוקנה קופת הקלפים - מספר הקלפים בחזקתו של המגן.
השחקן המגן לא חייב לומר בכמה קלפים הוא מחזיק, ובמקרה שהתוקפים הניחו יותר קלפים ממה שיש בידו, רשאי המגן לבחור על אלו קלפים להגן.
הקלפים המיותרים מוחזרים לתוקפים שהניחו אותם.
בגרסה נפוצה מאוד רשאים התוקף ושאר השחקנים להתקיף את השחקן המגן לפי מספר הקלפים שבידו, נכון לאותו התור, ולא לפי מספר הקלפים שחולקו בתחילת המשחק (לרוב 6).
אם לשחקן המגן יש 3 קלפים בידו והוא הותקף ב-, הוסיפו לו השחקנים האחרים 6♣, הוא חסם את בעזרת , ואת ה-6♣ בעזרת Q♣, השחקנים האחרים הוסיפו למתקפה גם Q והשחקן המגן החליט לאסוף את הקלפים.
כעת ניתנת בפני השחקנים האפשרות להוסיף, גם לאחר שהשחקן המגן אסף את קלפיו, את כל ה-6, 7, ו-Q שבידיהם והשחקן המגן חייב לאסוף גם את הקלפים הללו לידו.
המשחק: שלושה שחקנים, תורו של שחקן א', סדרת לב () היא הקוזיר.
שחקן א': תוקף את שחקן ב' עם .
שחקן ב': מניח כהגנה על .
שחקנים א' ו-ג': רשאים לתקוף עם 6 או 10 (מכל סדרה), שחקן ג' תוקף עם .
שחקן ב': רשאי להגן עם קוזיר יותר גבוה, מגן עם על .
שחקנים א' ו-ג': רשאים לתקוף עם 6, 10 או מלכה (מכל סדרה), עד לסיום התור.
התור מסתיים בקיומם של אחד או יותר מהתנאים הבאים:
לתוקפים אין יותר קלפים איתם הם יכולים להתקיף, או שאינם מעוניינים להשתמש בהם.
המגן הצליח להדוף שישה קלפים מתקיפים בתור הנוכחי.
למגן לא נותרו עוד קלפים בידו כדי להגן על התקפה נוספת.
אין בידי המגן אפשרות להדוף את אחד הקלפים שהונח בהתקפה או שאינו מעוניין בכך.
אם השחקן המגן הצליח להדוף את ההתקפה, מונחים כל הקלפים ששוחקו באותו התור בערימה נפרדת בצד, הנקראת "ביטו" (бито - קלפים "משומשים"), עם פניהם מטה (ובחלק מהגרסאות נקרא "הוטבוי").
קלפים אלו "שרופים" ויוצאים מהמשחק, עד תחילתו של הסיבוב הבא.
לאחר הדיפת ההתקפה השחקן המגן מתקיף את השחקן שבא אחריו.
אם השחקן המגן לא עמד בהתקפה, הוא אוסף לידיו את כל הקלפים שהונחו במהלך התור, התוקפים והמגנים כאחד ומעביר את התור לשחקן שבא אחריו (והוא תוקף את השחקן שבא שאחרי זה שאחרי המגן).
בסיום כל תור שולפים השחקנים קלפים מהקופה (הקופה כוללת את הקלף ההפוך שמתחתיה) עד שכל שחקן מחזיק בידו שישה קלפים.
אם הקלפים בקופה אינם מספיקים לכל השחקנים, נהוג שהשחקנים התוקפים שולפים קלפים בהתאם לסדר בו תקפו ואחריהם שולף השחקן המגן קלפים.
אם למי מהשחקנים יש שישה או יותר קלפים בידו, הוא אינו שולף קלפים נוספים.
בגרסאות מסוימות שולפים כל השחקנים קלפים עד להגעה למספר שווה של קלפים ככל הניתן, גם אם השחקנים לא מגיעים לשישה קלפים.
השחקן הראשון שהצליח להיפטר מכל הקלפים שלו לאחר שקופת המשחק התרוקנה יוצא מהמשחק והוא למעשה המנצח (למרות שבמשחק מוכרז המפסיד בלבד).
המשחק נמשך ללא השחקן שיצא בהמשך לסדר הרגיל.
השחקן האחרון שנשאר עם קלפים הוא הדוראק.
ברוב הגרסאות, נהוג שהמנצח אוסף את הקלפים ומחלקם לסיבוב הבא.
אם שחקן חדש מצטרף למשחק, נהוג שהוא יכנס כ"דוראק" וימלא את מחויבויותיו.
דוראק העברות היא אחת הגרסאות הפופולריות ביותר למשחק.
בגרסה זו יכול השחקן המגן "להעביר" את ההתקפה לכיוונו של השחקן הבא בתור, על ידי הנחת קלף באותה הדרגה של הקלף שהונח לעברו.
ההתקפה עוברת לשחקן הבא שיכול להעביר הלאה, או להגן.
לאחר שאחד השחקנים החל להגן (כלומר הניח קלף המגן על הקלף שהיה על השולחן) הוא נותר השחקן המגן באותו התור ואינו רשאי להעביר יותר את ההתקפה.
מכיוון שבאופן תאורטי ניתן להעביר כל התקפה ארבע פעמים, עשוי להיווצר מצב בו השחקן שתקף בתחילת התור צריך להגן על ההתקפה אותה הוא התחיל.
לא ניתן להעביר התקפה אם לשחקן הבא בתור ישנם פחות קלפים בידו מכמות הקלפים שמועברת לכיוונו.
דוגמה לתור בדוראק העברות רגיל
המשחק: 4 שחקנים, שחקן ג' מתחיל את ההתקפה
שחקן ג': תוקף את שחקן ד' עם ♣7
שחקן ד': מעביר את ההתקפה לשחקן א' עם ♥7
שחקנים ג', ד', וב' רשאים להמשיך בהתקפה על שחקן א' (שהוא עכשיו השחקן המגן) עם קלפים בדרגות 7, 10 או אס (מכל הסדרות), בהתאם לחוקי הדוראק הרגיל.
בגרסה נוספת של דוראק ההעברות קיים חוק נוסף, לפיו השחקן המגן יכול להעביר את ההתקפה לשחקן הבא על ידי הצגתו של קלף קוזיר באותה הדרגה, אך אינו חייב להניח אותו על השולחן, ובכך להשאיר לעצמו קלף קוזיר חזק.
ניתן להציג את קלף הקוזיר בכל דרגה רק פעם אחת בכל משחק, ולאחר מכן ניתן להניחו לשם העברה בהתאם לחוקי דוראק ההעברות הרגיל.
גרסת הדוראק הפשוט היא יחסית נדירה.
בגרסה זו רשאי התוקף להתקיף עם קלף אחד או שני קלפים מאותה הדרגה בבת אחת, שמהווים את כל צד ההתקפה בתור הנוכחי.
המגן רשאי להגן על הקלף (או הקלפים) שהונחו, או לאסוף אותם לידיו.
בכל מקרה לא ניתן להוסיף קלפי התקפה נוספים בתור זה, לא על ידי התוקף המקורי ולא על ידי השחקנים הנוספים במשחק, שמשמשים כצופים בכל תור.
גרסה נוספת היא גרסה שבה בנוסף לחוקי המשחק הרגילים מלבד הקלפים שיכולים שחקנים להתקיף איתם משום שהם נמצאים על השולחן הם יכולים להוסיף כל קלף ועל השחקן שמותקף לזהות אם הקלף לא הופיע קודם ולא לכסות אותו, מרגע שכיסה אותו אין ניתן לשים קלפים מאותה דרגה.
4 שחקנים, שחקן א' תוקף את שחקן ב', לב הוא קוזיר:
א': תוקף עם 7 יהלום.
ב': מכסה את השבע יהלום עם נסיך יהלום.
ג': שם מלכה יהלום (על אף שאסור לו לפי החוקים הרגילים).
ב': מכסה את המלכה יהלום עם 3 לב.
אם שחקן ב' היה שם לב כי הוא אינו חייב לכסות את המלכה הוא יכל להגיד לשחקן ג' להרים אותה חזרה ליד, כיוון שהוא לא שם לב כעת יכולים כל השחקנים לתקוף אותו עם מלכות וגם עם 3 כיוון שזה כאילו הם קלפי התקפה רגילים.
אין הגבלה למספר הקלפים שניתן לדחוף ולכן על השחקנים להיות מרוכזים כאשר הם מותקפים דבר שהופך את המשחק למעט יותר קשה.
ברמות גבוהות יותר של משחק מגבילים את זמן המשחק לכמה דקות בין דקה לשלוש דקות שבהם על השחקן המותקף להגן מפני כל הקלפים שתקפו אותו או שהוא מרים אותם ליד כאילו אין לו איך לכסות אותם.
דבר זה גורם ללחץ ומפריע לריכוז על הקלפים התוקפים אותו דבר שהופך את המשחק אפילו ליותר קשה.
גרסת הזוגות של המשחק דומה לדוראק רגיל ומשתתפים בה 4 שחקנים, המתחלקים לשני זוגות.
בני הזוג יושבים זה מול זה, כך שבתחילת כל תור, כל התקפה תכוון לעברו של שחקן מהזוג היריב.
בן הזוג לא יכול להוסיף קלפים להתקפה על חברו לקבוצה.
הזוג הראשון שנשאר ללא קלפים מנצח, והזוג השני מפסיד.
קיימת גרסה נדירה יותר של המשחק ובה משולבים גם חוקי דוראק ההעברות.
אותם חוקים של הדוראק רק שבמשחק יש את כל הקלפים כולל הג'וקר כך שמספר השחקנים המרבי הוא שמונה שחקנים
סיבוב ראשון הקוזיר היה לב
אם יהיה לב בסיבוב השני מחליפים את הקוזיר
הג'וקר שורף כל קלף אפשר להגן איתו בתור הקלף ששורף את הקלף/כל קלף אחר
במשחק משולבים חוקי דוראק העברות המיוחד והרגיל.
בנוסף על כך אם אחד שרף והוסיפו לא והוא לא רוצה/יכול לשרוף הוא יכול לקחת רק מה שהוא לא שרף וקלפים נוספים.
מי שיוצא לו את ה2 מהקוזיר באמצע המשחק התור עובר אליו.
מי שרימה ושם קלף נמוך על קלף גבוה יותר והוסיפו לו חייב לקחת את כל הקלפים.
אם מישהו גילה חוק כל אחד מהשחקנים חייב להביא לו קלף אחד מכל הקלפים שלו.
אם התקיפו על המגן בשלוש שישיות או בקלפי שלוש חמש ותשע המגן חייב לקחת את כל הקלפים.
השחקן יכול לשרוף עם הקלפים שהוסיפו לו ואם הוא שורף עם סוגים מאותו הסוג אפשר להוסיף לו קלפים מאותו הסוג וקלפים שמוסיפים על ההוספה מאותו רמה.
ולבסוף החוק האחרון הוא שאם אחד השחקנים שרף את כל הקלפים, חיב לקחת ראשון שישה קלפים מהקופה.
המקום האחרון נקרא ה"נדקר" והמקום האחד לפני האחרון נקרא ה"דוקר".
טורניר הדוקר הראשון בעולם התקיים בשנת 2017 ב-27 בינואר, שסיכם את שנת 2016.
בטורניר זה השתתפו שבעה שחקנים, מתוך שמונת המדקרים הכי טובים.
בשל הפופולריות של המשחק ותפוצתו הרבה בקרב קהלים שונים, קיימים חוקים רבים אשר אינם מעוגנים באופן קבוע, אך נפוצים בקרב השחקנים במידה כזו או אחרת.
בחלק מן החוקים קיימים שינויים פנימיים הנובעים מהדינמיות והגמישות בחוקי המשחק, שלעיתים אף מוגדרים או משתנים תוך כדי המשחק עצמו.
בשיטה זו, שהיא בדרך כלל סטנדרט מקובל בקרב שחקנים מנוסים, אך רבים אינם משתמשים בה, התקיפה מתבצעת אך ורק על ידי התוקף המקורי.
כאשר הוא מחליט שאינו מעוניין להמשיך את ההתקפה, השחקן הבא בתור (בדרך כלל היושב לימינו של התוקף) מתחיל לתקוף.
כאשר הוא מסיים, השחקן הבא מתחיל, וכן הלאה.
בכל שלב יש לתוקף המקורי זכות לעצור את התוקף הנוכחי ולתקוף בעצמו.
לתוקף השני יש זכות לעצור את השלישי, וכן הלאה.
התקפה ראשונה - חמישה קלפים
לפי חוק זה, שניתן לשלב במרבית גרסאות המשחק, ההתקפה הראשונה במשחק שנהדפת במלואה על ידי המגן, מוגבלת לחמישה קלפים בלבד.
אם המגן אינו מצליח להדוף את ההתקפה ונאלץ לאסוף את הקלפים לידיו, החוק "נגרר" להתקפה הבאה וזאת עד שיצליח השחקן המגן לעצור את ההתקפה במלואה.
במקרים מסוימים בהם חלק החוק, נהוג שהשחקן המגן רשאי להדוף גם מתקפה של שישה קלפים בתור הראשון, אך בהסכמתו בלבד.
חוק זה מאפשר לתקוף את השחקן המגן עם יותר משישה קלפים, בהתאם למספר הקלפים שהוא מחזיק בידו.
לעיתים נהוג לא להגביל את המתקפה כלל, ובמקרים רבים בהם לא ננקטת שיטת התקיפה לפי תור, נוצר מצב בו מונחים על השולחן קלפים רבים יותר ממה שמסוגל השחקן המגן להדוף באופן תאורטי.
במקרים כאלו רשאי השחקן המגן לבחור את הקלפים אותם הוא מעוניין להדוף, ושאר הקלפים מוחזרים לתוקפים שהניחו אותם.
אם בתחילתו של הסיבוב, הקלף המונח מתחת לקופת המשחק והמייצג את הקוזיר הוא אס, רשאי השחקן שבידו קלף שש מסדרת הקוזיר, להחליף את השש באס.
בגרסאות פחות מקובלות ניתן להחליף את הקלף גם אם הקלף המונח מתחת לקופה אינו בהכרח אס (אך הקלף שבידי השחקן חייב להיות בדרגת השש).
אם קיימים שישה שחקנים במשחק, נוצר מצב שבו מחולקים כל הקלפים כבר בתחילתו, בכך לא תישאר קופה וכן לא יישאר קלף שייצג את סדרת הקוזיר.
מקובל שבמקרים כאלו יחולקו הקלפים לשחקנים לסירוגין, כאשר במהלך חלוקת הקלפים יציג המחלק קלף מסוים אשר יוגדר כקוזיר.
במקרים בהם משתתפים במשחק יותר משישה שחקנים, ניתן להוסיף את הקלפים בדרגות הנמוכות משש (שבפועל אינם משנים את מהלך המשחק) או לחלופין להוסיף חפיסת קלפים נוספת (במקרה כזה עשוי להיווצר מצב בו נותרים בסיום המשחק שני שחקנים עם קלף זהה בידיהם, ויש להכריז על שוויון).
אם בתחילת הסיבוב, לאחר חלוקת הקלפים הראשונית, קיבל אחד המשתתפים חמישה קלפים מאותה הסדרה או שישה קלפים מאותו הצבע, נאספים קלפי כל השחקנים ומתבצעת חלוקה מחודשת.
במקרים מסוימים יכול השחקן להחליט שלא לדווח על החלוקה (לדוגמה אם חולקו לידיו חמישה קלפים מסדרת הקוזיר), מכיוון שלא ניתן לאכוף את החוק בפועל.
אם משתתף זורק את הקלף האחרון שלו אך למשתתף השני יש את: קלף זהה לקלף שנזרק, שני קלפים זהים (לדוגמה: 9,9) ושני קלפים עוקבים (לדוגמה: J,Q) אז המשתתף השני מנצח.
דורבן מצוי או דורבן הודי (שם מדעי: Hystrix indica) הוא המכרסם הגדול ביותר ביבשת אסיה והיחיד מבני משפחת הדורבניים המצוי באופן טבעי בישראל.
הוא נקרא כך בשל הדורבנות (קוצים ארוכים) המכסים את גופו.
אורך הדורבן הוא כ-60–70 סנטימטרים, ובמקרים חריגים הוא יכול להגיע גם לאורך של מטר ויותר.
משקלו של זכר בוגר הוא כ-17 קילוגרמים.
זנבו קצר, ואורך קוצי גבו כ-30 סנטימטרים.
בצידי גופו ועל גבו של הדורבן נמצאים שני סוגי קוצים, ארוכים גמישים וקהים, וקצרים קשיחים וחדים.
על זנב הדורבן ישנם קוצים רחבים וחלולים.
צבעו של הדורבן הוא חום עד שחור, וקוצי הגב שלו הם שחורים ולבנים.
קוצי הזנב לבנים ומשמשים להרתעת אויב על ידי פריסתם ונענוע בהם ליצירת מראה גדול, רועש ומאיים.
הקוצים שעל גוף הדורבן עשויים קרטין והם למעשה שערות שהתפתחו לקוצים (בדומה לקרן הקרנף).
בתחתית גבו של הדורבן ישנו פס לבן המסתיים בקוצי הזנב הלבנים, ובצידי צווארו יש פס לבן רחב.
החוש המפותח ביותר של הדורבן, חוש הריח, משמש לו להגנה.
כשיריח אדם, גם ממרחק – ינוס בחזרה למאורתו.
תוחלת החיים של הדורבן בטבע היא 12–14 שנים ועד 20 שנים בשבי.
הדורבן המצוי נפוץ באסיה: מטורקיה ומזרח הים התיכון דרך עיראק וחצי האי ערב ועד הודו.
הדורבן נפוץ בכל רחבי ישראל, אם כי האוכלוסייה בדרום הנגב דלילה למדי.
צפיפות האוכלוסייה עולה בקרבת אזורים חקלאיים.
הדורבנים חיים בשטחים פתוחים, בחולות, ביישובי אדם, ביערות ובמדבריות.
הם חיים לרוב בזוגות, ועם צאצאיהם שעוד לא בגרו.
הדורבן חי במערכת מחילות שאורכן יכול להגיע עד ל-17 מטרים ולעומק של עד 2.5 מטרים.
זוג הדורבנים חופר את מחילתו בהדרגה: תחילה את הפתח, ובהמשך, מדי לילה, עד שמתקבלת מחילה ארוכה.
בקצה המחילה נמצא מעין "חדר" מורחב המשמש את ההורים ואת שני הצאצאים.
קצה המחילה נמצא כמעט שני מטרים מתחת לפני האדמה ומשמש כמבודד מפני פגעי הסביבה (חום או קור, גשם ורוח).
בדרך כלל, על כל קילומטר רבוע בממוצע (בין 0.5–2 קמ"ר, בהתאם לכמות המזון הזמינה, עונת השנה והמצב החברתי) חי זוג אחד של דורבנים עם צאצאיו, ולעיתים, גם דורבן רווק המחפש בת-זוג לחיים.
הדורבן (בעיקר הזכר) טריטוריאלי, ואת נחלתו הוא מסמן על ידי שתן וגללים.
שני בני הזוג מטילים גללים באתר קבוע המרוחק עד כ-300 מטרים מפתח המחילה.
זמן הפעילות העיקרי של הדורבן הוא בלילה.
בכל לילה, משעת השקיעה ועד עלות השחר, יוצא הזוג ממאורתו לחפש מזון.
אם יש גורים, הם מצטרפים לזוג הבוגרים והמשפחה כולה נעה ביחד כקבוצה.
בקיץ, הלילה הקצר מנוצל כולו לאיסוף מזון, ואילו בחורף מסתפק הדורבן בכ-7 שעות ליליות.
בלילות של ירח מלא היציאה מתאחרת וחיפוש המזון מסתיים מוקדם מהרגיל, כשהטמפרטורה עדיין נמוכה.
הדורבנים אוכלים עשבים, פקעות, שורשים ובצלים (כגון עירית וסתוונית), ואף צמחים כגון תפוח אדמה.
לעיתים הדורבן אוכל גם מגידולי מטעים וגינות ירק, לכן הוא נמנה עם המזיקים לחקלאות.
לדורבן חוש ריח מפותח, דחף חפירה גבוה וציפורניים עבות וארוכות (טפרים).
אחרי שזיהה את המזון, חפר והגיע אליו (בעזרת שערות בין האצבעות המגרפות את הקרקע החוצה), רובץ הדורבן ליד החפירה ואוכל את מזונו בעזרת שיניו ולשונו המחוספסת.
מחקר אקולוגי על השפעת הדורבנים על הגאופיטים המשמשים להם למאכל העלה כי פעילות הדורבן עשויה דווקא להועיל לצמח שכן על אובדן הצמחים הבוגרים מפצה נביטה מוגברת של זרעים בבורות שהדורבנים כורים בפעילותם ונקווים בהם מי גשם.
באזורים שבהם הקרקע ענייה בסידן (כגון ברמת הגולן), הצמחים אינם מספקים את צורכי הסידן של הדורבנים והם נאלצים להשלים צורך זה באמצעות אכילת עצמות.
מסיבה זו אוכלים הדורבנים באזורים אלו עצמות של בעלי חיים הפזורות בשטח, אך גם עצמות בני אדם הקבורות בעומק לא רב.
במחקר שערך פרופ' צבי סבר נמצא שהדורבנים שוכנים במשך היום במחסות הנמצאים מתחת לפני הקרקע (מחילה, מאורה, סבך צמחייה או מערה), ואחרי שקיעת השמש יוצאים לעבר האזור שבו יאכלו במשך הלילה.
לפני הזריחה מקפידים הדורבנים לחזור אל מקום המחסה הקבוע, אלא אם התגלו על ידי טורף, שאז יברחו אל מחסה חלופי כדי שלא לגלות את מיקומו של המחסה הקבוע.
זכר ללא בת זוג נוהג לשוטט בחופשיות, כשהוא מחפש נקבה להקים עמה משפחה.
הדורבנים הם מונוגמיים וחיים בזוגות קבועים לאורך כל חייהם (במקרים מסוימים ניתן למצוא שתי נקבות במחילה אחת).
במחקרו של צבי סבר נמצא שיחסי המין בין בני הזוג מתקיימים כל השנה בקצב של 6–8 פעמים ביום, אך נקבת הדורבן פורייה רק במשך שתי תקופות בשנה, למשך לילה אחד או שניים.
בשעת ההזדווגות הדורבן מסמר את קוציו כפי שהוא עושה בכל מצב של התרגשות.
הזכר מציב את רגליו הקדמיות וחודר אל הנקבה עם איבר מין באורך של כ-40 סנטימטרים.
דורבן זכר שאינו מקיים יחסי מין בקצב המשביע את רצון הנקבה זוכה למכת זנב על אפו.
הקשר בין בני הזוג מתבטא, פרט להזדווגות, גם בתקשורת ריח ומגע.
הדורבנים מרבים ללקק זה את זה בעורף (שם השיער רך), בפנים ובבטן, להתכרבל יחד ולרבוץ צמודים.
הדורבן הוא אחד מבעלי החיים המעטים שמקיימים יחסי מין גם למטרות שמירת הקשר הזוגי (בקבוצה זו נמצא גם האדם, הבונובו ונראה שגם הדולפין).
נקבת הדורבן ממליטה פעם או פעמיים בשנה, בדרך כלל באביב ובסתיו.
משך ההיריון של נקבת הדורבן הוא כשלושה חודשים.
לרוב נולדים שני גורים בכל המלטה, אך לעיתים נולדים יותר.
נקבת הדורבן מיניקה את הגורים בעודה שוכבת על גחונה, באמצעות שתי הפטמות שעל כתפיה, אחת על כל כתף.
במקרה של המלטת שלישייה, גורלו של השלישי, שהוא לרוב החלש יותר, נחרץ כמעט מראש: שני אחיו יהרגו אותו בנשיכות כחצי שעה לאחר ההמלטה, כיוון שאימם מסוגלת להיניק רק שניים.
כל אחד מהגורים תופס צד אחד מגופה של הנקבה, ויונק רק ממנו במהלך שלושת חודשי היניקה.
הגורים נולדים מפותחים – בתחילה שערותיהם רכות, ואחר כך מתקשים הקוצים במהירות ומשמשים להגנה.
כבר בגיל 20 דקות הגורים הם בעלי כושר תנועה, עיניים פקוחות ודחף לשוטט סביב אזור ההמלטה.
הגור מגיע לבגרות מינית כשהוא בן פחות משנה ומשקלו כ-10 קילוגרמים.
בימים הראשונים נותרים הגורים במאורה, כאשר הוריהם יוצאים עם שקיעה לאכול על פני השטח.
בהמשך מצטרפים הגורים להוריהם בחיפוש אחר מזון.
בין בני-הזוג מתקיים שוויון מלא בכל הנוגע לטיפול והגנה על הצאצאים.
הזכר שותף פעיל בטיפול בצאצאים, והוא נמצא איתם מחצית מהזמן – תופעה יוצאת דופן אצל היונקים.
כשאחד הגורים בוכה, הוא הראשון שירוץ אליו להרגיעו.
כאשר זוגתו יוצאת ללקט מזון – הוא יישאר לשמור עליהם.
בהגיעו לגיל שמונה חודשים, עוזב הגור הזכר את הקן ויוצא לחפש לעצמו בת-זוג לחיים.
כל לילה, יוצא הרווק הצעיר לצעדה של כשמונה קילומטרים, וכשהוא מוצא בת-זוג, הוא נשאר איתה בטריטוריה שלה.
גורה נקבה עוזבת את בית ההורים כשהיא בת עשרה חודשים עד שנתיים, ובוחרת לעצמה תחום מחיה חדש, הקרוב לאזור בו גדלה.
לתחום מחיה זה יחלו להיכנס דורבנים רווקים, שמהם תבחר לה בן-זוג לחיים.
הדורבנית (ולא הדורבן הזכר) היא זו המחליטה מי יהיה בן-זוגה.
מרגע תחילת החיים המשותפים, הזוג הצעיר אינו נפרד.
הדורבן והדורבנית קובעים את ביתם במערה נטושה, או במחילה שחפרו.
בארץ ישראל הטורפים הטבעיים של הדורבנים הבוגרים הם הזאבים והנמרים.
גורי דורבנים נטרפים לרוב על ידי שועלים וצבועים.
באזורים אחרים בעולם חומדים את בשרם גם האריות והטיגריסים.
הטורפים הכלביים נושכים את הדורבן באפו, פעולה הגורמת לו זעזוע מוח.
לעומתם, הטורפים החתוליים סוטרים לדורבן באפו.
הגנתו של הדורבן היא קוציו הקשים והארוכים – הדורבנות, אולם כאשר הוא הפוך על גבו הוא אינו מוגן עוד כי בטנו נעדרת קוצים.
הדורבן הוא יצור חששן, ולמרות האגדה הוא לא משלח או יורה את דורבנותיו בשעת צורך.
הדורבן לעולם לא יתקוף אדם וינסה להימלט ולסגת גם מול חיות אחרות.
כשהדורבן חש בסכנה הוא זוקף את קוציו הקדמיים וכך הוא נראה גדול יותר מממדיו האמיתיים.
במקרים קיצוניים ביותר ורק כשהוא מאוים הדורבן יפתיע את רודפיו בהסתערות פתאומית עליהם, כדי לאיים עליהם או כדי לתקוף את אפם השלוח קדימה בקוציו האחוריים הקצרים והעבים.
רוב הטורפים תלויים בחוש הריח שלהם ולא יסתכנו בפציעה העלולה להוביל גם לסיבוכים דלקתיים באפם.
אז, מנצל הדורבן את ההלם הזמני של התוקף ונמלט למאורתו.
ידועים מקרים שבהם נמרים וטיגריסים מתו כתוצאה מתקיפת דורבנים.
האויב העיקרי של הדורבן, זה שממיט עליו סכנת כליה, הוא האדם.
הציידים פולשים בלילה לתחום המחיה של הדורבנים, ברכבי שטח, מצוידים בזרקורים ובכלבי ציד.
הכלבים מאתרים את הדורבנים ואז, בעזרת מקלות, מבריחים הציידים את הדורבנים שיצאו לחפש מזון מבין השיחים, דולקים אחריהם (הדורבן הוא חיה איטית), ומרוצצים את גולגולתם במכות אלה.
בחלק מהמקרים, יורים הציידים בדורבן בנשק חם.
הדורבן הוא חיה גדולה וכאשר בשטח נעה משפחה שלמה, המונה ארבעה פרטים, קל לציידים לזהות אותם ולחסלם.
ישנם ציידים החופרים לתוך המאורות, שולפים את הדורבנים החוצה ואז הורגים אותם.
הדורבן נצוד על ידי שבטים בדואים וערבים לבנונים המשתמשים בדם דורבנים טרי כתרופת אליל עממית נגד מחלת האסתמה או כתרופה לעקרות אצל נשים, וכן על ידי החקלאים, הרואים בדורבן בעל-חיים מזיק, ועושים מאמצים להיפטר ממנו.
הדורבן מזיק לחקלאות מאחר שהוא מכרסם ירקות ופירות מתחת לפני הקרקע או מעליה, כמו גם צינורות פלסטיק.
כיום, נשקפת לדורבנים החיים באזורים רבים בישראל סכנת הכחדה של ממש, ובאזורים מסוימים הם כבר הוכחדו.
במישור החוף, לדוגמה, אזור המאופיין בבנייה אורבנית רצופה ובפעילות ציד אינטנסיבית, נותרו דורבנים רק בכיסים קטנים מאוד.
כך גם בחבל צור ובכרמל.
לעומת זאת, בשטחים טבעיים בגליל (אזור נחל קדש) ובהרי יהודה וירושלים מצבם עדיין טוב יחסית, ובנגב – בלאו הכי צפיפותם נמוכה (זוג על כל 1.2 עד 2 קמ"ר, לעומת זוג על כל שליש קמ"ר בשטחים חקלאיים) בגלל דלות אמצעי המחיה הטבעיים.
יחסית ליונקים אחרים (בעיקר גדולים), הפיתוח האורבני בישראל לא הסב נזקים משמעותיים לדורבנים, משום שאלה גילו גמישות אקולוגית ולמדו להסתפק בתחומי מחיה מצומצמים, להתפרנס ממוצרי החקלאות בשולי השדות ואף לשכון בשולי הערים.
לפיכך נראה כי אלמלא הציד המכוון, הייתה אוכלוסיית הדורבנים משגשגת בישראל.
אין הערכה מדויקת לגבי מספרם של הדורבנים בארץ, אך עם זאת ברור שמצבם אינו שפיר.
הוכחה נוספת לכך מספקים הציידים: ציידי הדורבנים הגרים באזור הכרמל נאלצים לנסוע לצורך הציד עד ים המלח.
בתחילת המאה ה-21 אסרה רשות הטבע והגנים את ציד הדורבנים, אך ברור כי לא די בכך כדי להגן על קיומו של בעל חיים זה בארץ.
דוֹרבָּניים (שם מדעי: Hystricidae; המכונים גם דורבני העולם הישן להבדיל בינם לסמרניים מיבשת אמריקה), היא משפחה בסדרת המכרסמים ותת-סדרה דמויי קביה במחלקת היונקים.
תפוצת הדורבניים היא ברובה באסיה כששלושה מינים חיים באפריקה והמין דורבן מצויץ נצפה גם בדרום אירופה.
אלו המכרסמים הגדולים ביותר בעולם הישן ובין המכרסמים הגדולים ביותר כיום.
המאפיין העיקרי של בני משפחה זו הוא רעמת קוצים או דורבנות סביב גופם (ומכאן שמם) המשמשת להתגוננות מטורפים.
הדורבניים הם מכרסמים כבדי גוף, גדולים ואטיים.
מקור שמם, מהקוצים הארוכים והחלולים שבגבם, המשמשים להם כהגנה מפני טורפים.
הדורבנים הגדולים ביותר מגיעים למשקל 25 ק"ג, שאר המינים במשקל 1–4 ק"ג בקירוב.
הראשים גדולים ושטוחים, האוזניים והעיניים קטנות.
גודל הזנב משתנה בגודלו ממין למין.
הגפיים הקדמיות והאחוריות קצרות וגסות בצורתן.
בכפות הרגל הקדמיות חמש אצבעות, אולם האגודל קטן ומנוון.
בכפות הרגל האחוריות חמש אצבעות מתפקדות.
בהליכתם, שמים הדורבניים את מרבית משקלם על עקב הרגל.
מראה הפרווה משתנה ממין למין, אך לכולם קוצים מסוג כלשהו: לסוג דורבן ארוך זנב יש קוצים קצרים ולא מפותחים ביותר למטרות הגנה.
בסוג דורבן מצויץ, הקוצים חלולים ומגיעים לאורך של 20 ס"מ.
הם מסומנים בטבעות שחורות-לבנות וחיבורם לגוף רופף.
בעת סכנה מרעיד הדורבן את גופו וכך מרתיע את האויב.
כמוצא אחרון, ייצמד לגוף האויב עד שהקוץ יינעץ בגופו וישתחרר מגב הדורבן.
בניגוד לאגדה הרווחת, הדורבן אינו מסוגל "לירות" את קוציו לעבר האויב.
הדורבניים מאופיינים גם בפרוות שער ארוכה וזקופה (כמין קוצים לא מפותחים) המופיעה על הצוואר ועל הראש, ויוצרת מעין ציצית.
הדורבניים שוכני קרקע, ואינם מטפסים על עצים, כמשפחות אחרות בתת-סדרת דמויי דורבן.
חופרים במיומנות את מחילותיהם, או מרחיבים מחילות נטושות של בעלי חיים אחרים.
התזונה מורכבת מסוגי צמחייה מרובים, אך גם מפגרים (מקור לסידן).
מסביב למאורתם יימצאו באופן תדיר עצמות מכורסמות.
נמצאו מאובנים של המשפחה המתוארכים לתקופת המיוקן.
במשפחה אחד-עשר מינים המחולקים לשלושה סוגים בשתי תתי-משפחות:
סוג ומין יחיד דורבן ארוך-זנב (Trichys fasciculata)
דוראן דוראן היא להקת גל חדש בריטית הפועלת משנת 1978.
הלהקה הוקמה על ידי הקלידן ניק רודס והבסיסט ג'ון טיילור, אליהם חברו הסולן סיימון לה-בון, הגיטריסט אנדי טיילור והמתופף רוג'ר טיילור.
על אף העובדה ששם משפחתם של למעלה ממחצית חברי הלהקה הוא טיילור, הם אינם חולקים קרבה משפחתית ביניהם.
להיטים נוספים של הלהקה הם "Ordinary World" ו-"Come Undone" משנות ה-90 ו-"Sunrise" משנות ה-2000.
הלהקה זכתה להצלחה רבה במהלך שנות ה-80 ומכרה למעלה מ-100 מיליון עותקים מאלבומיה.
18 סינגלים שהוציאה הלהקה נכנסו למצעד ה-100 של המגזין האמריקני בילבורד, ו-30 סינגלים נכנסו למצעד המקביל בבריטניה.
הלהקה מעולם לא התפרקה אך הרכבה השתנה במשך השנים: וורן קוקורולו (גיטרה) בשנים 1989–2001 והמתופף סטרלינג קמפבל בשנים 1981–1991. איחודם של חמשת חברי ההרכב המקורי בתחילת שנות ה-2000 הוביל להוצאת האלבום "Astronaut" בשנת 2004.
דוראן דוראן הוקמה בשנת 1978 בידי ג'ון טיילור וניק רודס, בברמינגהאם שבאנגליה.
הלהקה קיבלה את שמה משם הנבל בסרט "ברברלה" "דר.
תחילה התמודדה הלהקה עם חילופים רבים בהרכב חבריה.
כך, סולנה הראשון של הלהקה סטפן דאפי עזב אותה בשנת 1979, וכן התחלפו בה מספר מתופפים וגיטריסטים.
המתופף רוג'ר טיילור הצטרף לג'ון טיילור ולרודס לאחר מפגש אקראי במסיבה, הגיטריסט אנדי טיילור הגיע לאודישן דרך מודעה בעיתון וסולנה של הלהקה סיימון לה-בון צורף בעקבות המלצתה של חברה שעבדה במועדון הראם ראנר, המועדון ששימש כמקום החזרות וביתה של הלהקה ושבו עבדו מרבית חבריה.
בעלי המועדון, האחים פול ומייקל בארו אף הפכו לאמרגניה של הלהקה.
הלהקה נחשבה כחלק מסצנת הניו רומנטיק שכללה גם להקות דומות בסגנונן כמו ספנדאו בלט, ג'פאן ו-ABC .
בשנת 1980 הקליטה הלהקה שתי קלטות דמו והופיעה במועדונים באזור ברמינגהאם ולונדון.
באותה שנה ובעקבות הופעות החימום שנתנה להייזל או'קונר זכתה הלהקה להתעניינות גוברת של חברות התקליטים והוחתמה לבסוף בחברת EMI.
דוראן דוראן הייתה בין הראשונות ליצור גרסאות רמיקס לשיריה, וזאת טרום עידן הסינתיסייזרים הדיגיטליים וסימפולי הסאונד.
הם יצרו גרסאות שונות ומורחבות לשירים באולפן וקראו להן "גרסאות לילה".
גרסאות אלו הוקלטו רק לסינגלים בתקליטי ויניל.
כבר מראשיתה עבדה הלהקה עם סטייליסטים ומעצבי אופנה על מנת ליצור ללהקה תדמית חדה, אלגנטית וברוח התקופה.
אף שסבלו בשנות ה-80 מהשפעות של שימוש רב בספריי לשיער ותסרוקת מאלט אופיינית, המשיכו בשנות ה-90 לעבוד עם המעצבת ויוויאן וסטווד ובשנות ה-2000 עם ג'ורג'ו ארמני.
כל חברי ההרכב היו פוטוגניים - המגזין פיפל כינה אותם "הבנים היפים ברוק".
האלבום הראשון של הלהקה, Duran Duran, יצא בלייבל EMI ב-1981. הסינגל הראשון שלהם "Planet Earth"' הגיע במצעד הבריטי למקום ה-12. אחריו, הסינגל "Careless Memories", הגיע רק למקום 37. הסינגל השלישי, "Girls On Film" זכה להצלחה גדולה והגיע למקום החמישי במצעדי בריטניה, בטרם צולם לו וידאו קליפ שנוי במחלוקת.
הקליפ כלל היאבקות מקצוענית של אישה עירומה למחצה עם מתאבק סומו, התאפיין במוטיבים מיניים ובוים על ידי צמד במאי הקליפים גודלי וקרים.
הוא צולם שבועיים בלבד לאחר עליית ערוץ MTV לטלוויזיה בארצות הברית.
הלהקה ציפתה ש"Girls On Film" יוקרן במועדונים חדשים בעלי מסך וידאו או בערוצי כבלים כמו פלייבוי.
קווין גודלי הסביר מה עמד מאחורי הקליפ: "נדרשנו על ידי הנהלת הלהקה ליצור קליפ מאוד חדשני וארוטי שיהיה טוב למועדונים, שם הוא יוצג בלי צנזורה, רק כדי שאנשים ידברו על זה".
הקליפ הפרובוקטיבי הוחרם על ידי ה-BBC ונערך עבור MTV.
מאוחר יותר באותה שנה יצאה הלהקה לסיבוב הופעות ברחבי ארצות הברית, גרמניה ובריטניה.
להכרה בינלאומית הגיעה רק ב-1982. במאי 1982, הוציאה הלהקה את אלבומה השני, Rio, שכלל את השירים "My Own Way", "Hungry Like the Wolf", "Save A Prayer" ואת שיר הנושא "Rio", כולם התברגו במקומות גבוהים במצעדים הבריטים השונים.
לאחר הוצאת האלבום יצאה הלהקה לסיבוב הופעות באוסטרליה ויפן עם להקת בלונדי.
הנסיכה דיאנה הצהירה שזוהי הלהקה האהובה עליה, ובתקשורת הבריטית כונת הלהקה "חמשת המופלאים".
בארצות הברית חדירת אלבומה השני של הלהקה, שנודעה בז'אנר הניו רומנטיק שטרם הוכר במדינה, נמשכה זמן רב יותר.
תחילה הוציאה הלהקה מיני-אלבום בשם Carnival, שכלל גרסאות דאנס לאלבום Rio.
הגרסאות זכו להשמעות רבות בידי תקליטנים ברחבי אמריקה.
לאחר הכנת מיקסים חדשים ל-Rio, הוא יצא בשנית בתור אלבום דאנס.
חצי שנה אחרי ההצלחה באנגליה ולאחר הצגתם של קליפים ב-MTV והשמעות רבות ברדיו האמריקאי, חדרה דוראן דוראן גם ללב המיינסטרים האמריקאי.
את שנת 1983 פתחה דוראן דוראן בהופעה בנשף ליל הסילבסטר של MTV בו היא ביצעה את "Hungry Like the Wolf".
הסינגל לאותו שיר וההוצאה האמריקאית לשיר Rio המשיכו לטפס במצעד האמריקאי.
העניין הגובר בלהקה באמריקה הוביל להוצאה מחודשת של אלבומה הראשון, בתוספת הסינגל החדש "Is There Something I Should Know?".
השיר הגיע ישירות למקום הראשון בבריטניה ולמקום הרביעי באמריקה.
קידום מכירות האלבום כלל אירוח של רודס ולה-בון ב-MTV, בתוכנית בה הגיע גם האמן אנדי וורהול לברך אותם.
"ההופעות הראשונות שלנו בארצות הברית היו משוגעות" סיפר רודס, "אבל אחרי ש-'Hungry' נהיה להיט, הן פשוט היו תהו ובהו.
הופענו עם השיר "Girls On Film" בחנות בכיכר טיימס, ולא יכולנו לצאת מהחנות."
באותה שנה הפיק הקלידן ניק רודס את הלהיט "Too Shy" של הלהקה הבריטית Kajagoogoo, ואנדי טיילור היה לראשון מבין חברי הלהקה להתחתן.
במאי 1983 התאכסנה הלהקה בטירה בצרפת, בה החלה לכתוב שירים לאלבומה השלישי.
הקלטות האלבום שארכו למעלה מחצי שנה נערכו תחילה במונטסראט ובהמשך בסידני.
האלבום החדש, Seven And The Ragged tiger, כלל את הלהיט "Union Of The Snake", שכמו קודמיו הגיע למקום גבוה במצעד האמריקאי.
הלהקה זכתה לכותרות כשהחליטה להוציא את הקליפ לשיר "Union Of The Snake" שבוע לפני יציאתו כסינגל לרדיו.
בהמשך הוציאו כסינגלים את "New Moon On Monday" ו-"The Reflex", שהגיע למקום הראשון במצעד האמריקאי והבריטי.
הלהקה יצאה לסיבוב הופעות ברחבי העולם, שכלל לראשונה הופעות באצטדיונים גדולים באמריקה.
בסופו של המסע יצא הסרט התיעודי המתעד אותו "Sing Blue Silver".
אלבום ההופעה Arena הוקלט אף הוא במהלך סיבוב ההופעות ויצא יחד עם הסינגל החדש "The Wild Boys".
אחרי סיבוב ההופעות, התחתן רוג'ר טיילור בנאפולי שבאיטליה, ניק רודס נישא בלונדון, והלהקה לקחה פסק זמן בפעילותה.
בפברואר 1984 זכתה הלהקה בשני פרסי גראמי בקטגוריות וידאו שונות, והופיעה על שער המגזין "רולינג סטון".
במהלך ההפסקה מפעילותה עסקו חברי ההרכב במספר פרויקטים באופן עצמאי.
ג'ון ואנדי טיילור שחפצו להתרחק מהפופ שיתפו פעולה עם רוברט פלאמר וטוני תומפסון בלהקת הרוק והסופרגרופ "Power Station".
סימון לה בון וניק רודס הקימו את להקת הגל החדש "ארקדיה", שהגיעה עם סינגל אחד לעשיריה הפותחת במצעד הבריטי.
במקביל להיותו מתופפה הזמני של ארקדיה, ניגן רוג'ר טיילור בכלי הקשה גם בהקלטות אלבומה של "Power Station".
עם חזרתה לפעילות לא הצליחה הלהקה לשחזר את הישגיה.
הפרויקט הבא של הלהקה היה הקלטת שיר הנושא לסרט ג'יימס בונד, "רצח בעיניים".
השיר, "A View To A Kill", היה שיר הנושא היחיד של סרטי ג'יימס בונד שהגיע למקום הראשון בארצות הברית, ולמיקום הגבוה ביותר (מקום שני) בבריטניה.
זהו הסינגל האחרון שהקליטו חמשת חברי ההרכב המקורי.
הופעתה האחרונה של הלהקה בהרכבה המקורי הייתה לפני 90,000 איש, במופע ההתרמה "לייב אייד" באצטדיון קנדי שבפילדלפיה.
לא הייתה זו הופעת פרידה מתוכננת, אך בפועל לא הופיעו חמשת חברי ההרכב המקורי יחדיו עד לשנת 2003. ההופעה בלייב אייד הפכה לידועה לשמצה כאשר לה בון זייף בפזמון של "A View To A Kill", מה שמאוחר יותר תיאר את זה כרגע המשפיל בקריירה שלו.
בסוף 1985 התחתן לה בון עם הדוגמנית יסמין פרוונה.
לאחר חמש שנות עבודה שכללו הוצאת שלושה אלבומי אולפן ואלבום הופעה חיה, עזבו שניים מחברי ההרכב את הלהקה.
תחילה היה זה המתופף רוג'ר טיילור שפרש מהלהקה אחרי לייב אייד ופרויקט הצד "ארקדיה", ועבר לגור בכפר אנגלי, כשהוא סובל מתשישות.
במקור זו הייתה אמורה להיות שנת שבתון לטיילור אך במהרה התברר כי לא ישוב ללהקה והודעה רשמית לעיתונות בדבר עזיבתו יצאה באפריל 1986.
חבר הלהקה השני שעזב היה הגיטריסט אנדי טיילור, שגרם לחברי ההרכב הנותרים להאמין כי ישוב ללהקה ויעבוד עימה על האלבום הבא, וזאת למרות חוזה ההקלטות שחתם כאמן סולו בלוס אנג'לס.
משלא עמד בהתחייבות זו נקטה הלהקה בצעדים משפטיים כנגדו, אך לאחר עיכובים רבים בהקלטת האלבום ויתרה על הניסיון להשיבו לאולפן.
ללא גיטריסט ומתופף קבועים, נאלצו שלושת חברי ההרכב הנותרים, לה בון, רודס וג'ון טיילור לשכור נגני אולפן להקלטות.
בנוסף להם ניגן על גיטרה גם המפיק נייל רוג'רס בכמה שירים באלבום.
בספטמבר 1986, נשכר וורן קוקורולו כמתופף.
יחדיו עם לה בון, רוד וטיילור הוקלט שאר האלבום "Notorious" שיצא באוקטובר 1986. אף ששיר הנושא של האלבום, "Notorious", הגיע למקום שני בארצות הברית ומכירות האלבום היו טובות, פחת העניין בלהקה.
בשלוש השנים שחלפו בין האלבום Seven and the Ragged Tiger ובין Notorious, קהל מעריצי הלהקה התבגר והמוזיקה הפופולרית נטתה לעבר ז'אנר הפאנק.
"Skin Trade" ו-"Meet El Presidente", שני הסינגלים הנוספים, נכנסו למצעדי הלהיטים אך לא הצליחו כמו קודמיהם.
עם דעיכת תהילתם ניסתה דוראן דוראן לברוח מתדמית כוכבי הנוער לטובת תדמית של מבצעי מוזיקה מורכבת יותר.
ברולינג סטון נכתב כי "בחיפושם אחרי מוזיקה בוגרת, הפסידו חברי להקת דוראן דוראן הנותרים חלק ניכר מזהותם".
המשבר בלהקה בא לידי ביטוי גם בפיטוריהם של האחים בארו מניהול הלהקה.
ויכוחים על כסף ומעורבותם של האחים בתחביב היאכטות של לה בון הובילו לצעד זה.
לאחר פיטורי האחים מניהול הלהקה, החליפה דוראן דוראן מנהלים בתדירות גבוהה ולעיתים אף ניהלה את עצמה.
בנוסף לאלו חברת התקליטים EMI איבדה עניין בקידום הלהקה.
האלבום היה ניסיוני באופיו ושילב בין סגנונות ההאוס והרייב עם הסינת'פופ הישן של דוראן דוראן.
בשנת 1989 שבה הלהקה לפעול כחמישייה, כאשר קוקורולו הפך לחבר רשמי וצורף המתופף סטרלינג קמפבל.
אלבום האוסף Decade: Greatest Hits יצא בסוף 1989 ביחד עם המגה-מיקס "Burning The Ground" שכלל חלקים מלהיטי עבר של הלהקה.
גם אלבום זה זכה למכירות רבות.
בשנת 1990 יצא האלבום Liberty שהיה בעל סאונד רך יותר מקודמיו.
האלבום שהה במשך תקופה קצרה בלבד במצעד האלבומים הבריטי.
הסאונד הרך יותר של האלבום לא התאים לתקופה בה להקות כמו אליס אין צ'יינס וג'יינס אדיקשן היו בראש המצעדים, ובפתח עמדה מהפכת הגראנג' של להקות כמו נירוונה ופרל ג'אם.
לראשונה לא נערך סיבוב הופעות לקידום האלבום, והלהקה הופיעה רק בתוכניות טלוויזיה ובמועדונים.
בתחילת 1991 עזב סטרלינג קמפבל את הלהקה והתחיל לעבוד עם סול אסיילום ודייוויד בואי.
ארבעת חברי ההרכב: לה בון, רודס, טיילור וקוקורולו נשארו יחדיו עוד שש שנים לאחר מכן.
בדצמבר 1991, נישא טיילור (אז בן 31) לדוגמנית בת ה-19 אמנדה דה קדנט, ולזוג נולד ילד במרץ 1992.
בשנת 1993 הוציאה דוראן דוראן את האלבום השני הנושא את שמה.
האלבום כונה "אלבום החתונה" (עטיפת האלבום כללה תמונות מחתונות של הוריהם של חברי הלהקה) על מנת להבדיל אותו מהאלבום הראשון שנשא את שם הלהקה שיצא ב-1981.
ביקוש רב של מאזינים הכניס את הסינגל שדלף "Ordinary World" לפלייליסטים של תחנות רדיו הרבה לפני המתוכנן.
השיר הגיע למקום שלישי במצעד הבילבורד האמריקאי ושישי בבריטניה.
"Come Undone", הסינגל השני, שנכתב על ידי קוקורולו, הגיע למקום שני באמריקה ו-13 בבריטניה.
נראה שגם הלהקה וגם חברת התקליטים הופתעו מהצלחת האלבום.
הבסיסט ג'ון טיילור שקל לעזוב את הלהקה, אבל שינה את דעתו.
סיבוב ההופעות של הלהקה היה גדול מאי פעם, וכלל הופעות במזרח התיכון, בדרום אפריקה ובדרום אמריקה.
מסע ההופעות נעצר לאחר שבעה חודשים בגלל צרידות של לה בון במיתרי הקול.
לאחר שישה שבועות החלמה, הלהקה המשיכה במסע ההופעות לסירוגין במהלך עוד חמישה חודשים, שכלל גם הופעות בישראל, תאילנד ואינדונזיה.
ההצלחה שלה זכו אחרי אלבום החתונה פחתה משמעותית אחרי אלבום גרסאות הכיסוי "Thank You".
האלבום נעשה כמחווה לאמנים שהשפיעו על הלהקה וניסה לחקות את הצלחת אלבום גרסאות הכיסוי של דייוויד בואי, Pin Ups.
חלק מרצועות האלבום הוקלטו באולפנים שהושכרו בבתי מלון בזמן שהלהקה הייתה בסיבוב הופעות.
התכנון היה להוציא אלבום קרוב לסיום סיבוב ההופעות, כשהלהקה בשיאה.
למרות הניסיונות להוציא אלבום כמה שיותר מהר, הוויכוחים עם חברות התקליטים גרמו לדחיית תאריך יציאת האלבום;
נעשו מיקסים רבים לשירים, שרובם נדחו, וכשיצא האלבום בשנת 1995, הלהקה כבר איבדה את ההתלהבות לפרויקט.
הסינגלים מ-"Thank You" כללו גרסאות כיסוי לשירו של לו ריד "Perfect Day" ולשירו של גראנדמאסטר פלאש "White Lines".
בראיון שקידם את האלבום, ריד אמר שהוא תהה אם גרסת הכיסוי של דוראן דוראן היא גרסת הכיסוי הטובה ביותר שעשו לאחד משיריו.
למרות הפירגון של ריד, מבקרים ומאזינים קטלו את ניסיונותיהם של הלהקה בשירים "Lay Lady Lay" (במקור של בוב דילן), "Ball Of Confusion" (הטמפטיישנס) ו-"The Crystal Ship" (הדלתות).
לאחר סיום סיבוב ההופעות, ג'ון טיילור היה שותף להקמת הלייבל B5 Records, הקליט אלבום סולו, ויצא לסיבוב הופעות עם הסופר גרופ Neurotic Outsiders.
טיילור גם הצטרף שוב ללהקת Power Station למרות העובדה שהפרויקט המשיך בלעדיו בזמן שהתעסק בגירושין מדה קדנט.
בסופו של דבר, אחרי מאבק של חודשים להקליט את האלבום הבא, "Medazzaland", בינואר 1997 טיילור הודיע במפגש מעריצים שהוא עוזב את הלהקה.
עזיבתו משאירה את הלהקה כאשר רק שניים ממנה הם חברי ההרכב המקורי (לה בון ורודס) יחד עם קוקורולו, שהחליטו להישאר עם השם דוראן דוראן.
הלהקה חזרה לאולפן כדי לכתוב ולהקליט מחדש חלק מהשירים באלבום Medazzaland.
אף על פי שהשיר "Out of My Mind" היה בפסקול הסרט "המלאך", השיר היחיד שיצא כסינגל מהאלבום הוא "Electric Barbarella", אשר הפך גם לשיר הראשון שנמכר ברשת האינטרנט.
הקליפ לשיר, בו נראים חברי הלהקה קונים אישה-רובוט ומשחקים איתה, צונזר לפני עלייתו לשידור ב-MTV.
הסינגל הגיע למקום 52 בארצות הברית.
אף ש-Medazzaland יצא בארצות הברית באוקטובר 1997, האלבום מעולם לא יצא בבריטניה.
"Electric Barbarella" יצא מאוחר יותר כסינגל מתוך אלבום האוסף שיצא ב-1998 והגיע למקום 23 במצעד הבריטי.
הלהקה הופיעה במופע המחווה לנסיכה דיאנה ב-27 ביוני 1998 על פי בקשת משפחתה.
דוראן דוראן עזבו את חברת התקליטים Capitol Records/EMI ב-1999 וחתמו על חוזה הקלטות לשלושה אלבומים עם החברה הוליווד רקורדס, אבל לבסוף הוציאה רק אלבום אחד תחת החוזה.
האלבום, "Pop Trash" יצא בשנת 2000 והיה שונה מקודמיו; ההפקה המסובכת של רודס והגיטרה עם הסאונד הניסיוני של קוקורולו לא הספיקו בשביל לעניין את הציבור.
הסינגל "Someone Else Not Me" בקושי שרד שבועיים ברדיו.
הלהקה יצאה לסיבוב הופעות של האלבומים Medazzaland ו-Pop Trash עם ווס ווהמילר כבסיסט וג'ו טרוורס כמתופף.
בשנת 2000, יצר קשר ג'ון טיילור עם לה בון ורודס באשר לאיחוד של דוראן דוראן המקורית.
חברי הלהקה התארגנו ועם תום סיבוב ההופעות של האלבום "Pop Trash" שלחו מכתב פיטורין לקוקורולו.
קוקורולו כתב באתר שלו שהוא עוזב את דוראן דוראן כדי להמשיך לעבוד עם להקתו "Missing Persons".
ההודעה זכתה לאישור באתר הרשמי של דוראן דוראן, בצירוף הודעה לעיתונות על איחוד חברי ההרכב המקורי.
במהלך השנים 2001 - 2003 עבדה הלהקה על כתיבת חומרים לאלבום חדש.
הלהקה שכרה בית בסן טרופה שבצרפת בו נבנה גם אולפן הקלטות בידי המפיק המוזיקלי מארק טינלי.
הלהקה שבה ללונדון כדי לעבוד עם מפיקים שונים (ביניהם נייל רוג'רס עימה עבדה בעבר) ולאתר חברת תקליטים חדשה.
הקושי באיתור חברה שתהא מוכנה להמר על הצלחת האיחוד, הוביל לסיבוב הופעות להמחשת הפוטנציאל מאיחוד הלהקה, סיבוב שהוכתר בידי המעריצים והתקשורת כהצלחה.
הלהקה קבעה תאריכי הופעות לכבוד 25 שנים להיווסדה ביולי 2003. הכרטיסים אזלו בתוך דקות.
באוגוסט חברי הלהקה הוזמנו להציג פרס בטקס פרסי המוזיקה של MTV, וקיבלו בעצמם פרס על מפעל חיים כהפתעה.
פרסים נוספים שקיבלו היו פרס מפעל חיים של המגזין "Q" ופרס התרומה הבולטת במוזיקה בפרסי המוזיקה הבריטית.
המקומות שנבחרו לסיבוב ההופעות היו אמריקה, אוסטרליה וניו זילנד.
הלהקה גם הופיעה בסופרבול עם השיר "Wild Boys" ששודר למיליוני צופים במשחק המקדים.
רמיקס לשיר החדשיצא בפסקול הסדרה "טאץ' עליז לסטרייט שיעיז".
חמשת מנחי התוכנית הגדירו את דוראן דוראן כ"מטרוסקסואלים הראשונים".
דוראן דוראן גם חגגו את החזרה להרכב המקורי בשורה של הופעות ברחבי בריטניה, שכללו חמש הופעות להן אזלו הכרטיסים באצטדיון ומבלי.
העיתונות הבריטית, שלרוב הייתה קשה עם הלהקה, נתנה ביקורת טובה.
שתי ההופעות האחרונות תועדו והופצו ב-DVD בשם "Duran Duran: Live From London".
בסופו של דבר, כשיותר מ-35 שירים הושלמו, הלהקה חתמה על חוזה לארבעה אלבומים עם חברת התקליטים Epic.
הם הוציאו את האלבום Astronaut עם המפיק דון גילמור באוקטובר 2004. האלבום נכנס למצעדי בריטניה למקום השלישי ובמצעדי אמריקה למקום השבעה עשר.
הסינגל הראשון מתוכו,, הגיע למקום הראשון במצעד הדאנס של הבילבורד ולמקום החמישי במצעד הבריטי, מיקום גבוה שלהם לא זכו מאז "A View To a Kill" ב-1985.
הסינגל השני, "What Happens Tomorrow", הגיע למקום ה-11 במצעד הבריטי.
אחרי סיבוב הופעות עולמי בתחילת 2005, הלהקה הופיעה באירוע ה"לייב 8" ברומא.
בתחילת 2006, דוראן דוראן ביצעו גרסת כיסוי לשירו של ג'ון לנון "Instant Karma" עבור קמפיין הנצחה של אמנסטי אינטרנשיונל במלאת 25 שנים למותו של לנון.
הלהקה הופיעה בשני אירועים גדולים - אולימפיאדת טורינו וטקס חלוקת פרס נובל.
לאחר מספר שבועות של כתיבת שירים בקליפורניה, הלהקה החלה לעבוד עם המפיק מייקל פטרסון בלונדון.
בשלב מסוים הם דיווחו על חמישה עשר שירים חדשים שכמעט גמורים, אבל בהמשך לא הגיעו חדשות נוספות מהלהקה.
בספטמבר הלהקה ערכה פגישה בניו יורק עם ג'סטין טימברלייק והמפיק טימבלנד למטרת שיתופי פעולה.
מהעבודה המשותפת נוצרו שלושה שירים בהפקת טימבלנד ודואט עם טימברלייק.
באוקטובר 2006 אנדי טיילור נפרד בפעם השנייה מדוראן דוראן.
בהודעה רשמית באתר שלהם, הלהקה התחייבה להמשיך לעבוד עם ארבעה חברים.
הלהקה הצהירה שהפרידה מטיילור נעשתה לאחר שנוצר תהום בינו לבינם והלהקה בשלמותה לא יכלה לתפקד.
בסוף שנת 2007 הוציאה דוראן דוראן את האלבום "Red Carpet Massacre".
במרבית האלבום השתתפו הזמר ג'סטין טימברלייק והמפיק טימבלנד.
האלבום זכה לביקורות חלשות ולהצלחה מסחרית מצומצמת ונחשב לאלבום החלש ביותר של הלהקה.
הלהקה הופיעה באצטדיון ומבלי בהופעה לזכר דיאנה ב-1 ביולי 2007, והוצגה על ידי הנסיך ויליאם כ"אחת מהלהקות האהובות על אמי".
לאחר כשבוע ב-7 ביולי הם הופיעו במופע ההתרמה של לייב ארת' בלונדון.
בדצמבר 2010 הוציאה הלהקה את האלבום "All You Need Is Now", בהפקתו של מארק רונסון.
כחלק ממסע ההופעות אשר ליווה את יציאת האלבום, הייתה אמורה הלהקה להופיע בישראל ב-30 ביולי 2011 (לראשונה מאז 1994), אולם הסולן סיימון לה בון לקה בדלקת גרון חמורה אשר אילצה את הלהקה לבטל את ההופעה, בנוסף לביטול הופעות מתוכננות נוספות באירופה.
בספטמבר 2015 יצא אלבומה ה-14 של הלהקה, "Paper Gods".
הלהקה החלה לעבוד על האלבום בשנת 2013 יחד עם ג'ון פרושיאנטה, גיטריסט להקת רד הוט צ'ילי פפרז לשעבר.
לאלבום קדם הסינגל "Pressure Off", אשר שוחרר בחודש יוני 2015.
דׇּרְבָּן (שם מדעי: Hystrix) הוא סוג של מכרסם ממשפחת הדורבניים והגדול במשפחה.
תפוצתו באזורים חמימים ברחבי אפריקה ודרום אסיה.
בסוג שמונה מינים שהם הגדולים במשפחה, והגדולים שבמכרסמי חצי העולם הישן.
הגדול שבהם הוא דורבן הכף, המגיע לאורך 80 ס"מ ולמשקל 24 ק"ג.
המין דורבן מצוי מצוי בישראל והוא המכרסם הגדול ביותר בה, והגדול שבמכרסמי אסיה.
בסוג זה 8 מינים חיים:
יש הממיינים את שלושת המינים האחרונים (crassispinis, pumila, sumatrae) בסוג אחר בשם Thecurus.
אורך גופו של הדורבן הוא כ-90 ס"מ, אורך זנבו כ-15 ס"מ, ומשקל גופו כ-13 ק"ג.
את גופו וזנבו מכסים קוצים שאורכם עד 50 ס"מ.
כאשר הוא חש מאוים הוא זוקף את קוציו והם מרשרשים ומשמיעים רעש מאיים.
בניגוד לדעה הרווחת - אין באפשרותו של הדורבן "לירות" את קוציו לעבר תוקפיו.
הדורבן מגן על גופו בעזרת קוציו הארוכים, המצויים על זנבו ועל גופו.
בשעת סכנה הוא זוקף את קוציו והם מרשרשים ומשמיעים רעש מאיים, והוא נמלט תוך שהוא משמיע קולות נשיפה מאיימים.
כשאין באפשרותו להימלט הוא זוקר את קוציו כמניפה ומנתר לעבר התוקף.
במקרים אחרים בעת שהוא נמלט הוא נעצר בפתאומיות וקוציו ננעצים בתוקף, ונשארים על גופו.
הדורבנים ניזונים מפקעות ושורשים, שרובם רעילים לבני אדם.
על מנת להוציא את הפקעות הם חופרים בעזרת ציפורניהם גומות ושולפים את הפקעת.
דוראל גולן היא פסנתרנית, ילידת ישראל.
נמנית עם הבולטים והמצטיינים בקרב הדור הצעיר של צמרת הפסנתרנים הישראלים אשר רכשו לעצמם מוניטין בינלאומיים.
מנגנת בקביעות על במות חשובות בישראל וברחבי העולם וזוכה לשבחי הביקורת.
גולן סיימה בהצטיינות יתרה את לימודי התואר הראשון והשני בבית הספר למוזיקה ע"ש בוכמן-מהטה באוניברסיטת תל אביב בכיתתו של פרופ' אריה ורדי.
זכתה בקביעות במלגות של קרן התרבות אמריקה ישראל מאז 1992 וכן זכתה בפרסים ראשונים בתחרויות לאומיות ובינלאומיות רבות, בהן ברמן, מרסלה, רובין, כץ, קלרמונט ועוד.
ניגנה עם תזמורות רבות בישראל, לרבות התזמורת הפילהרמונית הישראלית, וכסולנית עם תזמורות תחת שרביטם של מנצחים ידועים ביותר מ-50 מדינות באסיה, אירופה, אמריקה הצפונית והדרומית, אפריקה והמזרח התיכון.
בין היתר ניגנה עם הפילהרמונית בברלין, הקונצרטחבאו באמסטרדם, המוזיקפראיין בווינה, והבולשוי תיאטר במוסקבה.
הופיעה לצד אמנים נודעים כמו מרתה ארחריץ', דניאל בארנבוים, מאוריציו פוליני וולדימיר אשכנזי בפסטיבלים בינלאומיים מהחשובים בעולם, בהם פסטיבל גנט בבלגיה, פסטיבל הרוהר בגרמניה ופסטיבל גרגייב ברוטרדם, וכן הופיעה במשכן הכנסת ובבית הנשיא.
ניגנה והקליטה לתוכניות רדיו וטלוויזיה רבות ברחבי העולם.
דוראל היא נכדתו של ממציא ויצרן תכשירים קוסמטיים ישראלי זיסקה חלבין, יליד ריגה ודודתה של נציגת ישראל באירוויזיון 2024 עדן גולן.
דורבר דלהי שמשמעו "החצר של דלהי" (מפרסית: "דורבר" - חצר המלוכה), הייתה אספה שהתכנסה בדלהי שבהודו על מנת לציין את הכתרתם של מלכי הממלכה המאוחדת כקיסרי הודו.